### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra SF**

Flere og flere borgere oplever, at både behandlingspsykiatrien og socialpsykiatrien er voldsomt økonomisk presset, og det derfor er vanskeligt at få hjælp i rette tid. Borgere udskrives for hurtigt til pladser, der ikke er der, og til en hjælp der ikke er intensiv nok. [adresse] har et stort ansvar for både at sikre pladser, hurtig og intensiv bostøtte, omsorg, behandling, koordinering og ikke mindst støtte og hjælp til at komme videre, (gen)opbygge netværk og fastholde kontakt til jobs og uddannelse. Derfor foreslås et generelt budgetløft til socialpsykiatrien i [adresse] samt et løft til forebyggelse af psykisk sygdom hos børn og unge - med fokus på at nedbringe ventetider til både familier og medarbejdere i skoler og dagtilbud, der har brug støtte, hjælp og visitation.

Der er vigtigt at hjælpe dem, der er hårdest ramt af psykiske lidelser, men det er også vigtigt at forebygge mentale helbredsproblemer bedre. I dag udgør disse ifølge Sundhedsstyrelsen den største sygdomsbyrde blandt børn og unge. Det er hævet over enhver tvivl, at der er brug for at styrke indsatsen og hjælpen til børn med psykiske problemer. Alt for mange børn og unge rammes eksempelvis af angst, OCD-lignende symptomer, depression, adfærdsproblemer, spiseforstyrrelser og social isolation. De problemer børnene har, og de symptomer de viser, skal behandles med stor opmærksomhed på kontekst og relationer. Det er vigtigt at holde fast i, at problemerne ikke skal individualiseres samt, at det ofte er relationsarbejde og sociale indsatser, der er brug for. Derfor forankres udvidelsen af gratis psykologhjælp hos PPR og udvikles i samarbejde med Merethe Holm - Tidlig indsats og familieværkstedet.

Det er vigtigt, at det økonomiske løft også bruges til yderligere at styrke samarbejdet på tværs af Skole, PPR, socialforvaltningens behandlingstilbud, regionen og hjemmet. De relevante parter skal inddrages.

[adresse]: Herbert Simonsen, Mogens Nissen, Inger Lassen og Karla Frandsen (SF)

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.